Ամբողջական անունն է Աննա Մերի Քենդրիք։ Ունի անգլիական, շոտլանդական և իռլանդական արմատներ։ Առաջին անգամ Աննան մասնակցել է բրոդվեյյան «Բարձր խավ» մյուզիքլում։ Այս դերի համար նա առաջադրվել է Թոնիի մրցանակի՝ դառնալով Թոնիի հավակնորդ երկրորդ ամենաերիտասարդ դերասանուհին. այդ ժամանակ նա դեռ տասներկու տարեկան էր։ «Դեպի երկինք» ֆիլմում Նատալի Քիների կերպարի մարմնավորման համար դերասանուհին առաջադրվել է և՛Օսկարի, և՛Ոսկե Գլոբուսի, և՛ԲԱՖԹԱ-ի։ Աննայի մասնակցությամբ հայտնի ֆիլմերն են «Սկոթ Փիլգրիմն ընդդեմ Աշխարհի», «Մթնշաղ», «Իդեալական ձայն», «Պարեկային ժամի ավարտը» ֆիլմերը։